CELEX: 62011CN0230
Language: fi
Date: 2011-05-16 00:00:00
Title: Asia C-230/11: Ennakkoratkaisupyyntö, jonka Arbeitsgericht Passau (Saksa) on esittänyt 16.5.2011 — Konstantin Toltschin v. Kaiser GmbH

10.9.2011   
            
            
               FI
            
            
               Euroopan unionin virallinen lehti
            
            
               C 269/21
            
         Ennakkoratkaisupyyntö, jonka Arbeitsgericht Passau (Saksa) on esittänyt 16.5.2011 — Konstantin Toltschin v. Kaiser GmbH
   (Asia C-230/11)
   2011/C 269/39
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Passau
   
      Pääasian asianosaiset
   
   
      Kantaja: Konstantin Toltschin
   
      Vastaaja: Kaiser GmbH
   
      Ennakkoratkaisukysymykset
   
   
               1)
            
            
               Onko 12.12.2007 tehdyn Euroopan unionin perusoikeuskirjan 31 artiklan 2 kohtaa tai tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (1) 7 artiklan 1 kohtaa tulkittava siten, että ne ovat esteenä kansalliselle lainsäädännölle tai käytännölle, joiden mukaan oikeutetusti määrätyn lyhennetyn työajan (Kurzarbeit) aikana tapahtuva viikoittaisten työpäivien määrän vähentäminen vaikuttaa lyhennettyä työaikaa tekevän työntekijän oikeuteen palkalliseen vuosilomaan pro rata temporis samassa suhteessa kuin lyhennetyn työajan aikana tehtävien viikoittaisten työpäivien määrä on suhteessa kokopäiväisen työntekijän viikoittaisiin työpäiviin ja lyhennettyä työaikaa tekevän työntekijän lomaoikeus on siten lyhennetyn työajan ajalta vastaavalla tavalla vähäisempi?
            
         
               2)
            
            
               Mikäli vastaus ensimmäiseen ennakkoratkaisukysymykseen on myönteinen:
               Onko 12.12.2009 tehdyn Euroopan unionin perusoikeuskirjan 31 artiklan 2 kohtaa tai tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 kohtaa tulkittava siten, että ne ovat esteenä kansalliselle lainsäädännölle tai käytännölle, joiden mukaan oikeutetusti määrätyn ”nollan tunnin lyhennetyn työajan” (Kurzarbeit Null) aikana tapahtuva viikoittaisten työpäivien vähentäminen nollaan vaikuttaa siten, että lyhennettyä työaikaa tekevän työntekijän oikeus palkalliseen vuosilomaan pro rata temporis vähennetään nollaan ja kyseisellä työntekijällä ei näin ollen ole lomaoikeutta ”nollan tunnin lyhennetyn työajan” ajalta?
            
         
      (1)  EUVL L 299, s. 9.